हिंदी न्यूज़ - IPL 2019: छक्‍का लगाने में नाकाम हैं ये 'करोड़पति' क्रिकेटर, नाम जानकर उड़ जाएंगे होश. Manish Pandey-Most balls faced without hitting a six in IPL 2019- हिन्दी समाचार, टुडे लेटेस्ट न्यूज़ इन हिन्दी
आईपीएल के मौजूदा सीजन में कई करोड़पति क्रिकेटर छक्‍का लगाने में नाकाम साबित हो रहे हैं.
news18 hindi | April 22, 2019, 9:36 AM IST
आईपीएल 2019 में अब तक 37 मैच हो चुके हैं और इस वक्‍त प्‍वाइंट टेबल में चेन्‍नई सुपर किंग्‍स (14), मुंबई इंडियंस (12), दिल्‍ली कैपिटल्‍स (12) और किंग्‍स इलेवन पंजाब (10) का दबदबा साफ तौर पर दिखाई दे रहा है. लेकिन हैरानी की बात है कि इस दौरान कई करोड़पति क्रिकेटर एक भी छक्‍का लगाने में नाकाम रहे हैं.
आईपीएल के मौजूदा सीजन में जो करोड़पति क्रिकेटर छक्‍का लगाने में नाकाम साबित हो रहे हैं, उनमें सनराइजर्स हैदराबाद के मनीष पांडे का नाम प्रमुख है. वह मौजूदा सीजन में 6 मैचों में 58 गेंदों का सामना करते हुए 13.50 के औसत से सिर्फ 54 रन बना सके हैं. इस दौरान उनके बल्‍ले से तीन चौके निकले हैं तो छक्‍के के अभी दर्शन बाकी हैं. पांडे को 2018 ऑक्‍शन में हैदराबाद ने 11 करोड़ की ऊंची कीमत पर खरीदा था. सच कहा जाए तो उन्‍होंने अब तक अपने प्रदर्शन से निराश किया है. (photo-iplt20.com)
किंग्‍स इलेवन पंजाब ने आईपीएल ऑक्‍शन 2019 के दौरान वेस्‍टइंडीज के विकेटकीपर बल्‍लेबाज़ निकोलस पूरन पर 4.20 करोड़ का दांव खेला था. लेकिन यह बल्‍लेबाज़ मौजूदा सीजन में अपनी कीमत अदा नहीं कर पा रहा है. उन्‍होंने अब तक तीन मैच खेले हैं और इस दौरान 20 गेंदों का सामना करते हुए एक चौके की मदद से 17 रन बनाए हैं. 8.50 का औसत रखने वाले इस खिलाड़ी के बल्‍ले से अभी छक्‍का दूर है. वैसे पूरन के नाम टी20 क्रिकेट में 120 छक्‍के दर्ज हैं. (photo-iplt20.com)
आईपीएल 2019 में छक्‍का लगाने में नाकाम रहने वाले खिलाड़ि‍यों में सनराइजर्स हैदराबाद के कप्‍तान केन विलियमसन का नाम भी शामिल है. वह अब तक तीन मैचों में 23 गेंदों का सामना कर चुके हैं. इस दौरान दो चौके लगाए हैं, लेकिन छक्‍का अभी दूर है. वैसे पिछले सीजन में उन्‍होंने 6 छक्‍के ठोके थे. जबकि सनराइजर्स ने पिछले साल उन्‍हें 3 करोड़ में अपने साथ जोड़ा था. (photo-iplt20.com)
रॉयल चैंलेंजर्स बैंगलोर ने 16 साल के प्रयास रे बर्मन पर 1.5 करोड़ का दांव खेला था. यह दाएं हाथ का बल्‍लेबाज़ और दाएं हाथ का लेगब्रेक गुगली गेंदबाज़ आईपीएल 2019 में 24 गेंदों का सामना कर चुका है, लेकिन छक्‍का उनसे दूर है. बर्मन ने दो चौके की मदद से 19 रन बनाए हैं. आईपीएल 2019 में 20 से ज्‍यादा गेंद खेलने के कारण बर्मन का नाम इस लिस्‍ट में शुमार किया गया है. इसके अलावा हनुमा विहारी, करुण नायर और कार्लास ब्रेथवेट जैसे कई करोड़पति क्रिकेटर हैं, जिन्‍होंने एक या फिर दो मैच खेलने के बावजूद छक्‍का नहीं लगाया है. (photo-Twitter)